– Մերջան Դեդեն «Սիպիլ» ալբոմում «Կիլիկիա» երգի նվագակցողն էր և «Իմ անուշ տավիղ» երգի ռեմիքս տարբերակն էր ինձ նվիրել: Նա աշխարհով մեկ շրջող, շատ զբաղված մեկը լինելով հանդերձ՝ միշտ իմ կողքին է: Նա իմ կյանքում շատ կարևոր տեղ մը ունի: Մեր ծանոթության առաջին օրը նա ասաց. «Դուք՝ հայերդ, հրաշալի երաժշտություն ունեք, կուզեմ, որ մարդիկ ավելի շատ ճանաչեն ձեր հրաշալի մեղեդիները»: Եվ ինձ հրավիրեց մասնակցելու Փարիզի տաճարում կայանալիք համերգին և հայկական երաժշտությունը օտարներին ծանոթացնելու պատճառ դարձավ: Ես ինձ շատ բախտավոր կը զգամ, որ ոչ միայն որպես երաժիշտ, այլև մարդկային կողմե հրաշալի տվյալներ ունեցող այս անձը «Սեր» ալբոմիս մեջ էլ սիրահոժար մաս կազմեց: